《送萧颖士》
唐代·邬载

策名十二载，独立先斯文。迩来及门者，半已升青云。

青云岂无姿，黄鹄素不群。一辞芸香吏，几岁沧江濆。

散职既不羁，天听亦昭闻。虽承急贤诏，未谒陶唐君。

薄俸还自急，此言那足云。和风媚东郊，时物滋南薰。

蕙草正可摘，豫章犹未分。宗师忽千里，使我心氛氲。

作者简介：唐人。曾从萧颖士学。玄宗时应进士试，屡下第。至天宝十三载，方登进士第。历微官，遂浪迹江湖，不知所终。有诗名，与钱起、刘长卿友善。